Ehdotus neuvoston päätös vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen (Baselin yleissopimuksen) liitteen I muuttamisen ja uusien liitteiden VIII ja IX lisäämisen hyväksymisestä yhteisön puolesta sellaisina kuin ne ovat sopimuspuolten konferenssin päätöksessä IV/9 /* KOM/98/0634 lopull. - CNS 98/0307 */



Virallinen lehti nro C 409 , 30/12/1998 s. 0008



Ehdotus neuvoston päätökseksi vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen (Baselin yleissopimuksen) liitteen I muuttamisen ja uusien liitteiden VIII ja IX lisäämisen hyväksymisestä yhteisön puolesta sellaisina kuin ne ovat sopimuspuolten konferenssin päätöksessä IV/9 (98/C 409/07) (ETA:n kannalta merkityksellinen teksti) KOM(1998) 634 lopull. - 98/0307(CNS) (Komission esittämä 6 päivänä marraskuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 r artiklan 4 kohdan ja 228 artiklan 2 kohdan ensimmäisen virkkeen sekä 3 kohdan ensimmäisen alakohdan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Euroopan talousyhteisö hyväksyi neuvoston päätöksellä 93/98/ETY (1) vaarallisten jätteiden maan rajan ylittävien siirtojen ja käsittelyn valvontaa koskevan yleissopimuksen, joka yleisesti tunnetaan Baselin yleissopimuksena, ja Euroopan talousyhteisöstä tuli 7 päivänä toukokuuta 1994 yleissopimuksen täysivaltainen sopimuspuoli, Baselin yleissopimuksen sopimuspuolten konferenssin päätöksessä III/1 annettiin Baselin yleissopimuksen tekniselle työryhmälle ensisijaiseksi tehtäväksi laatia luettelot, jotka oli määrä hyväksyä sopimuspuolten neljännessä konferenssissa; sopimuspuolten konferenssin päätöksessä III/12 annettiin lisäksi tekniselle työryhmälle tehtäväksi muun muassa tarkastella, miten kehitettäisiin vaarallisten jätteiden luettelojen laatimista ja luetteloihin sovellettavaa tarkistusmenettelyä sekä laadittaisiin luetteloja Baselin yleissopimuksen soveltamisalaan kuulumattomista jätteistä, tekninen työryhmä laati luettelon Baselin yleissopimuksen 1 artiklan kappaleen a kohdan mukaisesti vaarallisiksi luokitelluista jätteistä (luettelo A) ja luettelon Baselin yleissopimuksen 1 artiklan 1 kappaleen a kohdan soveltamisalaan kuulumattomista jätteistä (luettelo B) 1 artiklan 1 kappaleen a kohdan määräysten täsmentämiseksi ja selventämiseksi, teknisen työryhmän laatimia luetteloita ei ole tarkoitettu täydellisiksi luetteloiksi; jätteen mainitseminen luettelossa A ei poista mahdollisuutta, että jäte ei tietyssä tapauksissa olekaan vaarallista 1 artiklan 1 kappaleen a kohdan mukaisesti ja jätteen mainitseminen luettelossa B ei poista mahdollisuutta, että se voidaan luokitella vaaralliseksi 1 artiklan 1 kappaleen a alakohdan mukaisesti, Komissio osallistui 7 päivänä lokakuuta 1997 tehtyjen neuvoston päätelmien nojalla yhteisön puolesta neuvotteluihin, joita käytiin Baselin yleissopimuksen sopimuspuolten neljännessä konferenssissa, Sopimuspuolten neljäs konferenssi teki 27 päivänä helmikuuta 1998 päätöksen IV/9 kahden uuden liitteen lisäämisestä yleissopimukseen 1 artiklan 1 kappaleen a kohdan tarkentamiseksi ja selventämiseksi; liitteessä VIII mainitaan vaarallisiksi luokitellut jätteet (teknisen työryhmän luettelo A) ja liitteessä IX mainitaan jätteet, jotka eivät kuulu yleissopimuksen 1 artiklan 1 kappaleen a kohdan soveltamisalaan (teknisen työryhmän luettelo B); konferenssissa hyväksyttiin myös liitteeseen I lisättävät selittävät huomautukset, joissa todetaan, että liitteet VIII ja IX eivät ole täydellisiä ja että ne on tarkoitettu käytettäväksi, jos on nopeasti määriteltävä, onko jäte periaatteessa vaarallista yleissopimuksen tarkoituksessa, liitteet tulevat voimaan yleissopimuksen 18 artiklan 2 kappaleen c kohdan nojalla kaikkien niiden yleissopimusten sopimuspuolten osalta, jotka eivät ole ilmoittaneet tallettajalle, että ne eivät voi hyväksyä jotakin liitettä, kuuden kuukauden kuluttua siitä päivästä, jona tallettaja on ilmoittanut liitteiden hyväksymisestä, ON PÄÄTTÄNYT SEURAAVAA: 1 artikla Hyväksytään täten Euroopan yhteisön puolesta liitteen I muuttaminen ja uusien liitteiden VIII ja IX lisääminen vaarallisten jätteiden maan rajan ylittävien siirtojen ja käsittelyn valvontaa koskevaan yleissopimukseen, sellaisina kuin ne ovat 27 päivänä helmikuuta 1998 tehdyssä sopimuspuolten konferenssin päätöksessä IV/9. Muutoksen teksti on liitetty tähän päätökseen. 2 artikla Tämä päätös julkaistaan Euroopan yhteisöjen virallisessa lehdessä. (1) EYVL L 39, 16.2.1993, s. 1.